CELEX: 62011TN0416
Language: el
Date: 2011-07-29 00:00:00
Title: Υπόθεση T-416/11: Προσφυγή της 29ης Ιουλίου 2011 — Biotronik SE κατά ΓΕΕΑ — Cardios Sistemas (CARDIO MANAGER)

8.10.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 298/21
            
         Προσφυγή της 29ης Ιουλίου 2011 — Biotronik SE κατά ΓΕΕΑ — Cardios Sistemas (CARDIO MANAGER)
   (Υπόθεση T-416/11)
   2011/C 298/39
   Γλώσσα του δικογράφου της προσφυγής: η γερμανική
   
      Διάδικοι
   
   
      Προσφεύγουσα: Biotronik SE & Co. KG (Βερολίνο, Γερμανία) (εκπρόσωποι: A. Reich και S. Pietzcker, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Cardios Sistemas Comercial e Industrial Ltda (Sao Paulo, Βραζιλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 27ης Μαΐου 2011 στην υπόθεση R 1156/2010-2·
            
         
               —
            
            
               να κάνει δεκτή την ανακοπή κατά της αιτήσεως προς καταχώριση κοινοτικού σήματος υπ’ αριθ. 5378071 ως προς όλα τα προϊόντα των κλάσεων 9 και 10·
            
         
               —
            
            
               επικουρικώς, να αναπέμψει την ανακοπή στο Γραφείο Εναρμονίσεως στο πλαίσιο της Εσωτερικής Αγοράς για νέα εξέταση σύμφωνα με την απόφαση του Γενικού Δικαστηρίου·
            
         
               —
            
            
               να καταδικάσει το Γραφείο Εναρμονίσεως στο πλαίσιο της Εσωτερικής Αγοράς στα δικαστικά έξοδα.
            
         
      Λόγοι προσφυγής και κύρια επιχειρήματα
   
   
      Αιτούσα την καταχώριση του κοινοτικού σήματος: Cardios Sistemas Comercial e Industrial Ltda.
   
      Σήμα προς καταχώριση: Λεκτικό σήμα «CARDIO MANAGER» για προϊόντα των κλάσεων 9 και 10 — Αίτηση καταχωρίσεως αριθ. 5 378 071.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Η προσφεύγουσα.
   
      Αντιταχθέν σήμα ή σημείο: Λεκτικό σήμα «CardioMessenger» για προϊόντα των κλάσεων 9 και 10.
   
      Απόφαση του τμήματος ανακοπών: Απόρριψη της ανακοπής.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Αφενός, παράβαση του άρθρου 42, παράγραφοι 2 και 3, του κανονισμού 207/2009 σε συνδυασμό με τον κανόνα 22, παράγραφοι 3 και 4, του κανονισμού 2868/95, δεδομένου ότι η χρήση του σήματος «CardioMessenger» έχει αποδειχθεί όσον αφορά τον τόπο και τον χρόνο καθώς και την έκταση και τη φύση, και, αφετέρου, παράβαση του άρθρου 8, παράγραφος 1, στοιχείο β', και του άρθρου 41 του κανονισμού 207/2009, δεδομένου ότι υφίσταται κίνδυνος συγχύσεως μεταξύ των αντιτιθεμένων σημάτων.